རྒྱ་ནག་པའི་རིག་གཞུང་དང་དམར་ཤོག་གི་འགྲོ་ལུགས་འདུག་སྟངས་ལ་རྒྱུས་མངའ་ཅུང་ཞིག་ཡོད་པའི་མི་ཞིག་ལ་མཚོན་ན།རྒྱལ་ཁབ་གཅིག་ལ་ལམ་ལུགས་གཉིས་ཞེས་པ་དེ་ནི་གཡོ་སྒྱུའི་སྲིད་ཇུས་ཞིག་ལས་ཅི་ཡང་མེད་པ་ཤེས་ཐུབ།ཡིན་ན་ཡང་།བོད་ཀྱི་གནད་དོན་དེ་ཡང་རྒྱལ་ཁབ་གཅིག་ལ་ལམ་ལུགས་གཉིས་ཞེས་པའི་སྒྲོམ་གཞིའི་འོག་ཐག་གཅོད་བྱེད་དགོས་ཞེས་ལམ་སྟོན་གནང་མཁན་ཡང་ང་ཚོའི་ཁྲོད་མང་པོ་ཡོད་པས།ཧོང་ཀོང་གི་དེ་རིང་གི་གནས་སྟངས་ལ་བསམ་བློ་གཏོང་རིན་ཡོད་པར་སྙམ་ལ།ལྷག་པར་དུ་གྲོང་ཁྱེར་གཅིག་གིས་གྲུབ་པའི་ཧོང་ཀོང་དང་བོད་ཁམས་གཉིས་བསྡུར་ཐབས་མེད།